Titas Buzas

Titas Buzas (g. 2004 m. birželio 14 d.) – Lietuvos futbolininkas, žaidžiantis atakuojančio saugo bei puolėjo pozicijose. Savo laiku atstovavo Lietuvos U-17 rinktinei ir kviečiamas į U-19 rinktinę. Jo tėvas yra prieštaringai vertinamas verslininkas iš Marijampolės Žydrūnas Buzas, kuriam kitados priklausė „Žydriaus“ futbolo klubas.

Karjera 
Žaidė portugalų „Belenenses“ klubo jaunimo ekipoje 2019–2020 m.

Alytaus „Dainava“

2020 m. sezonas 
Atstovavo „Dainavos“ futbolo klubui nuo 2020 m. vasaros. Pagrindinė komanda žaidė Pirmoje lygoje, o Dainavos B ekipa Antroje lygoje. Pirmoje lygoje sužaidė 6 rungtynes; Antroje irgi šešerias, ir pelnė tris įvarčius.

2021 m. sezonas 
2021 m. prisijungė prie DFK Dainava pagrindinės komandos. Debiutavo A lygoje 2021 m. balandžio 2 d. rungtynėse prieš FK Riteriai. Rungtynes pradėjo starto sudėtyje ir po pirmojo kėlinio buvo pakeistas. 

2021 m. A lygoje sužaidė tris susitikimus (iš viso 86 minutes). Dar vienerias rungtynes sužaidė Antroje lygoje atstovaudamas Dainavos B ekipai.

Vasarą pranešta, kad žaidėjas paliko klubą.

Kijevo „Dinamo“ 
2021 m. vasarą paskelbta, kad pasirašė sutartį su Kijevo „Dinamo“ iš Ukrainos.

Pranešama, kad pasirašyta trejų metų sutartis ir tikimasi, kad saugas žais U-19 ekipoje.

FK Jonava 
Ukrainos klubas nuomos pagrindais paskolino žaidėją jonaviškiams. 2022 m. žaidė „Jonavos“ klube. A lygoje debiutavo 2022 m. kovo 11 d. rungtynėse prieš Kauno rajono FC Hegelmann. Jose pralaimėta rezultatu 1:4.

2022 m. tapo žinoma, kad klubą paliko keletas žaidėjų: keturi žaidėjai – Titas Buzas, Luiz Matheus, Denysas Vasinas ir Daniel Silva.

FC Augsburg 
2022 m. liepos mėn. žaidėjas persikėlė į Vokietiją ir atstovavo FC Augsburg jaunimo U-19 ekipai.

FK Riteriai 
2023 m. rugpjūčio mėn. prisijungė prie FK Riteriai. 2023 m. rugpjūčio 25 d. debiutavo klube A lygos rungtynėse prieš FA Šiauliai. Pasirodė po keitimo pačioje rungtynių pabaigoje (90min.) ir oficialiai sužaidė minutę.

Statistika 
 A lygos ir Pirmos lygos statistika

Spalvų reikšmės:
  Ekipa žaidė A lygoje;

Žaidimas rinktinėse

U-17 rinktinė 
2019 m. žaidė Lietuvos U-17 rinktinėje Helsingborge (Švedija) vykusiame Europos čempionato atrankos turnyre (4 grupėje).

2019 m. rugsėjo 27 d. žaidė rungtynėse prieš švedus. Pasirodė startinėje sudėtyje ir buvo pakeistas. Švedai nugalėjo lietuvius rezultatu 4:2.

2019 m. rugsėjo 30 d. žaidė rungtynėse prieš danų bendraamžius, kuriose lietuvaičiai 1:6 (0:2) nusileido Danijos komandai. 61-ąją min. įvartį pelnė Titas Buzas ir sušvelnino rezultatą iki 1:2, bet danų atsakė net keturias tiksliais smūgiais ir sutriuškino lietuvaičius.

2019 m. spalio 3 d. žaidė rungtynėse prieš Farerų salų U-17 rinktinę. Pasirodė startinėje sudėtyje ir buvo pakeistas. Lietuviai nugalėjo varžovus rezultatu 4:1.

Šaltiniai

Nuorodos 
 alyga.lt svetainė
 SOCCERWAY
 flashscore.in
 mackolik.com
 Transfermarkt
 lietuvosfutbolas.lt
 Globalsportsarchive

Lietuvos futbolininkai